**Дама Маргарет Натали Смит**, ЧЧ, ДБИ (родена на 28 декември 1934), позната како **Меги Смит**, — англиска глумица.

Таа има долга, разновидна театарска, филмска и телевизиска кариера која трае повеќе од шеесет години. Смит глумела во повеќе од 50 филмови и е една од британските најпознати глумици. Истакнат лик во британската култура шест децении, таа била прогласена за Дама од Кралицата Елизабета II во 1990 година за заслуги кон сценски уметности, и го добила орденот на честа од Кралицата во 2014 година за заслуги кон глумата.

Смит ја започнала својата кариера во театарот во Оксфорд во 1952 година и својот прв настап на Бродвеј го имала во мјузиклот *Нови ликови од '56*. За нејзината работа во лондонските театри, таа ја освоила наградата *Ивнинг Стандард* рекордни пет пати. Таа била номинирана за престижната театарска Награда Тони за нејзините изведби во *Приватни животи* (1975) и *Ноќ и ден* (1979), а наградата ја добила во 1990 година за улогата во претставата *Летис и селен*.

На филмското платно, Смит прво привлекла пофалби со улогата во криминалниот филм *Никаде да се оди* (1958), за која ја добила својата прва номинација за наградата БАФТА. Таа освоила два Оскари, освојувајќи Оскар за најдобра глумица за *Најдобри години на госпоѓица Џин Броди* (1969) и Оскар за најдобра споредна глумица за *Калифорниски апартман* (1978). Таа е само една од шестте глумици кои освоиле Оскар во двете категории. Таа освоила рекордни четири БАФТА награди за најдобра глумица, една БАФТА награда за најдобра споредна глумица и три Златни глобуси. Покрај двата освоени Оскари, таа била номинирана за Оскар уште шест пати.

Смит ја глумела Професорката Минерва Мекгонагал во филмскиот серијал *Хари Потер* (2001–11). Други значајни филмски улоги таа играла во филмовите *Љубов и болка и целото проклето нешто* (1973), *Смрт на Нил* (1978), *Борба на титаните* (1981), *Зло под сонцето* (1982), *Приватна функција* (1984), *Осамената страст на Џудит Херн* (1988), *Кука* (1991), *Сестри во акција* (1992), *Чај со Мусолини* (1999), *Најдобриот егзотичен Мариголд хотел* (2012) и *Госпоѓата во комбето* (2015). Таа освоила Еми награда во 2003 година за *Мојата куќа во Умбриа*, со што станала една од малкутте глумици кои ја освоиле тројната круна во глумењето. За улогата на Вајолет Краули во серијата *Даунтонска опатија* (2010–15), таа освоила три Еми награди, прва негрупна награда од страна на здружението на филмски глумци и трет Златен глобус. Почесно таа е добитник на БАФТА специјална награда (1993), БАФТА награда за животно дело (1996), и Специјална Оливје награда (2011).

Животопис
---------

Меги Смит е родена на 28 декември 1934 година. Од 1967 до 1974 година, таа била омажена за Роберт Стивенс, а од 1975 до 1998 година била во брак со драматургот Беверли Крос. Во едно интервју, таа изјавила: „Сè се чини бесцелно кога немаш со кого да го споделиш. Сите велат дека со текот на времето станува полесно, но мислам дека тоа не е точно".

Отпечатоци на дланките на Смит на плоштадот Лестер.

Кариера
-------

Меги Смит ја играла улогата на Вајолет Кроли во серијата „Замокот Даунтон" за која добила „Златен глобус" и две награди „Еми". Исто така, таа играла и во серијата „Најдобриот егзотичен хотел Мариголд".

Наводи
------

1. ↑  „Person Details for Margaret N. Smith, "England and Wales Birth Registration Index, 1837-2008"". *FamilySearch.org*.
2. ↑  „Orders and decorations conferred by the crown". Debrett's. Архивирано од изворникот на 2015-01-29. Посетено на 4 January 2015.
3. ↑  Spears, W. (30 December 1989). „Queen Honors Naipaul, Maggie Smith". *Philly.com*. Посетено на 1 January 2014.
4. ↑  „No. 60895". *The London Gazette* (invalid `|supp=` (help)). 14 June 2014. London Gazette uses unsupported parameters (help)
5. ↑  „Film in 1959". *Bafta.org*. Посетено на 1 January 2014.
6. ↑  „Academy Awards Best Actress". *Filmsite.org*. Посетено на 7 August 2013.
7. ↑  „What do Al Pacino and Maggie Smith have in common?". *Los Angeles Times*. 9 July 2010. Архивирано од изворникот на 2013-09-27. Посетено на 7 August 2013.
8. ↑  Croggon, Alison (10 June 2009). „Jewel in the triple crown". *News.com.au*. Архивирано од изворникот на 2015-08-14. Посетено на 1 January 2014.
9. 1 2  Наташа Спирова, „Џоан Колинс пишува книги, Меги Смит жнее награди", *Антена*, број 853, 31.10.2014, стр. 10-11.

Надворешни врски
----------------

|  |  |
| --- | --- |
| Ризница | „Меги Смит" на Ризницата ? |

* Меги Смит на  Семрежната филмска база на податоци (англиски)

* Меги Смит — Internet Broadway Database (англиски)
* Меги Смит на TCM Movie Database
* Дела од или за Меги Смит во разни библиотеки (каталог WorldCat) (англиски)


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 32184778
* LCCN: nr88003842
* ISNI: 0000 0001 0963 1675
* GND: 172378516
* SUDOC: 059055146
* BNF: cb13899874r (податоци)
* BIBSYS: 1012775
* MusicBrainz: 13be31c3-148b-4590-ab41-c1f60f20479b
* NLA: 35468848
* NKC: xx0005605
* BNE: XX1538958

 |

 |